IChiefs ithi isimthungatha umhlaba wonke umgadli | News24IChiefs ithi isimthungatha umhlaba wonke umgadliCape Town – Umqeqeshi weKaizer Chiefs, uSteve Komphela, usevumile ukuthi leli qembu lizoqhubeka nokuthungatha umgadli emhlabeni wonke, njengoba lidinga ukwengeza esikwatini salo.AmaGlamour Boys ayiqale ngegiya eliphansi isizini ka-2017/18 yePremiership njengoba adlala ngokulingana neBloemfontein Celtic, aphinde ashaywa ngo-2-1 yiSuperSport United.Ngenxa yalokho, lo mqeqeshi ongaphansi kwenkulu ingcindezi usedalule ukuthi ukuthola umdlali ozoqinisa leli qembu kuyinto esemqoka kakhulu. Utshele izintatheli wathi: “Sisalwa. Kunento eyodwa okumele siyiqonde. Uma ngabe usebenza ngohlelo, kubaluleke kakhulu kumuntu – ngale kwengcindezi, ukuthi ungabi yinto okusengathi ungaphandle kohlelo, uwuhlelo.OLUNYE UDABA: ISuperSport ichithe isicelo sokushiya sofunwa uPitso“Sizama ukulungisa izinto. Omunye wabo, ungumgadli, sinezikhala ezimbili futhi ngakubalula eBloemfontein ukuthi sizama ukulawula lokho ngaphambi kokuba iwindi livale sifake lo muntu azosisiza. Uma kungenjalo kuzoba nomuntu omuhle ngokwanele onamaphepha amkhululayo ngemuva komhlaka-31. Ngakho sizothungatha bona.“Bakhona abadlali ebesibafuna. Nginesiqiniseko sokuthi sesidlule ohlwini lwabangu-20. Akungenxa yokungafuni kwethu ukuthola abadlali. Omunye umdlali ebesimbheka uye eTurkey, omunye uye eGreece. Omunye waya eSweden.“ESouth America, e-Europe, e-Afrika, siyabheka, kodwa sifuna ukwenza izinqumo ezifanele. Ngicabanga ukuthi umsebenzi wanoma yimuphi umqeqeshi yilowo. Kumele ube nabadlali abafanele abafikayo.”Emdlalweni olandelayo, iChiefs izovakashela iCape Town City emdlalweni we-Absa Premiership eCape Town Stadium ngomhlaka-13 kuSepthemba.
